О Т Ч Е Т

 За дейността на Народно читалище „Мисъл-1931 г”

 С. Овчи кладенец,Община „Тунджа „ за 2022 година

 Уважаеми членове, читалищни дейци и гости,

 Днес, 24.03.2023 г. провеждаме отчетно събрание

за дейността на НЧ“Мисъл-1931г.“за изминалия период на 2022 година.

 Читалището в с. Овчи кладенец продължава да свети със своя собствена светлина. Продължава да развива своята скромна, но активна дейност. Тя тръгва от малко закупени книги, събрани само в един сандък и читалищен шкаф. После идват читалищните курсове, сказки, вечерни сбирки, за привличане на младежи и хора интусиясти за работа с тях

Някой от древните просветители е казал така:

 та ти казвам българино

* посвети се, посвети се в Читалището,

и себе си занеси там, и детето си, и детето на детето си.

Посвети го в наука и култура, понеже–там дето знанието

живей – народността не пада.

После от читалището идва църквата-посвети детето си,

във вярата християнска, понеже това е храм и го почитай.

Много е страдал народът български под робството на

османлиите, но не са загубили своя бит ,вяра и духовност.

Народните ни будители още в онова време са създавали първите читалища, който от тогава са като крепости на

българщината и са помогнали да запазим своя бит и своята народност. Българската култура е преживяла възходи и падения, но благодарение на много хора – истински родолюбци ние и днес продължаваме да стоим твърдо

на краката си и да отстояваме българското.

 От основаването си през м. януари 1931 г. Организационната дейност на Читалището се развива като истинска културно – масова организация. Дълга трудна и поучителна е историята му през годините.

То заема своето място в културния живот на селото ни.

2.

Традициите са дълбоко вкоренени в земята ни, в душата ни

–дал ни бог дарба умения и силата на духа.

Тук където – децата, мъжете и жените са пели и продължават да пеят хайдушки песни за Кара Кольо и Индже войвода, където песните със здравия си усет за красота, създават неповторимата Българска шевица,

в нашата народна носия Овчи кладенец. Тук където са се рецитирали –Ботев и Вазов – развива своята дейност на Читалище „Мисъл-1931г.“ Огнище на просвета и култура, където бивши и настоящи Читалищни дейци и деятели, са оставили частица от себе си и своите знания, умения и сърца за издигане на културата и просветата на живеещите

в с.Овчи кладенец.

 През годините Читалището , подържа , любителски , самодейни състави, които са гордост за селото ни. Те са познати не само в региона и България, но и извън страната ни. Всички те не жалят сили, средства и време, за да посветят, незабравими мигове на зрителите за което голямо Благодарим.

Освен с концертна, Читалището се занимава и с проучвателна и събирателна дейност – Архивират се и се регистрират материали, към музейна сбирка, записват се песни и обичай, събира се снимков материал.

 Архивират се отличия от фестивали – дипломи за отличия, грамоти за прояви и участия.

 Извършва се читателска и библиотечна дейност. Организират се творчески срещи с писатели, по случай „Тунджански литературни дни“

– В крайна сметка цялостната дейност на Читалищното духовно огнище, зависи от хората, които работят в него.

 И сега след 90години, Читалище „Мисъл-1931г.“ е едно от малкото, местни институции, които са запазили доброто си име.

 Екипът ни е добър и се състои от хора, които **тачат** и живеят с проблемите на Читалището. Работим и с екипа на Читалищното

сдружение от населените места към Община :Тунджа“ които с

3.

общинското ръководство, дават висока оценка за Читалищната ни дейност. С годините се промени и облика на нашето читалище, като част от духовната ни сфера:

* Обновихме изцяло културния календар и

продължаваме да го обновяваме.

-Все по често търсим, нови пътища за финансиране,

За да може читалището да продължава, да играе своята роля на културно просветена организация.

-Читалището също е училище.

-Бизнесът, би могъл, да инвестира, разбира се ако

има адекватни държавни преференции и финансови облекчения- но уви няма такива.

Въпреки трудностите, през годините, успяваме и да съхраняваме библиотеката.

Тя е в добро състояние, с богат справочен фонд.

По азбучно –Систематични каталози е подредена художествената литература и периодично се допълва същата на фона на допълващата субсидия от община „ Тунджа“.

Методическа помощ , получаваме от отдел Култура и просветна, на община „Тунджа“ от сдружението на Народните читалища към общината от районен културен център гр. Ямбол.

Библиотеката разполага с 7566 книги с различни

Азбучно–систематични отдели

-Читателите са с различни професии, по възраст и образование

 Брой регистрирани читатели – 65

 Заети библиотечни документи – 391

 Брой посещения в библиотеката – 242

През изтеклия период на 2022 година основната дейност на Читалището, беше насочена към художествената самодейност наинициативи свързани с традиционния културен календар на Читалището и Общината.

* Участия в местни, регионални и национални културни изяви

4.

* Конкурси, фестивали.

Към читалището има изградени следните действащи фолклорни групи:

-„Женска певческа фолклорна група за изворен фолклор“

Индивидуални изпълнители на фолклорни песни:

-Георги Иванов Георгиев

-Георги Христов Георгиев

Група за битова култура – плетива на мартеници и др.

* Читалището съвместно с Пенсионерски клуб.

Също изпълнения на мероприятията залегнали в културния календар, както и такива от Национално значение, отбелязани подобаващо навсякъде. Всяка година читалище“Мисъл-1931г.“, съвместно с „Пенсионерски клуб“ отразявахме всички традиционни празници залегнали в Културния календар.

На 06.01.2022г.НЧ“Мисъл-1931г.“ съвместно с ПК отразихме Йорданов и Ивановден.

На 21.01.2022г. отбелязахме „Бабин Ден „-ден на родилната помощ.

На14.02.2022г. отбелязахме“ Трифон Зарезан „-ден на лозаря

На 01.03.2022г. отбелязване деня на традиционната „Българска мартеница“ и „Ден на самодееца“. Саморъчно изработени мартеници от Читалището и Пенсионерски клуб, закачихме мартеници за здраве на хората от селото.

На 03.03.2022г. поднасяне на венци на Паметника.

 Почитане паметта на загиналите герой –

* дали живота си в Освободителните войни за освобождението на България.

5.

На 05.03.2022г. Читалището отбеляза Традиционния селски празник“ Сирни Заговезни“- Палене на огън, хвърляне на стрели и вземане на прошка

На 08.03.2022г.“Международния ден на Жената“

 -поднасяне цвете на всяка Дама в знак на уважение-

от Председателя на Читалището и Кмета на селото

На 22.03.2022 г. от 11.00 часа Организаране и посрещане на “Първа пролет“- навън

На 11.04.2022г. Читалището отбеляза – литературна вечер ,среща с писателите от селото Иванка Тонева и Илко Капелев.

На .1.06.2022г. Отбелязахме най-светлия празник „Ден на детето“- навън с рисунки и други изяви.

На 02.06 2022.г.- Ден на Хр. Ботев и на загиналите за Свободата на България, с Поклон и поднасяне на цветя пред паметника.

На 01.10.2022г. отбелязахме –Световния ден на музиката

На 21.11.2022г.-Отбелязахме големия църковен празник“ Ден на Хр. Семейство“, посетихме църквата и всеки си запали свещичка за здраве.

На 29.12.2022г.- Отбелязахме най светлия Християнски празник „Рождество Христово“, с децата от селото като ги зарадвахме с Коледни подаръци.

МУЗЕЙНА СБИРКА

Продължава обогатяването на етнографската сбирка в

Читалището над 60 дарители родолюбци от с. Овчи кладенец са предоставили за сбирката.

6.

Включващи – древни оръдия на труда и сечива,

Народни носии, накити украшения и др.

 Кътове от Битово естество– домашно и кухненско обзавеждане, женски и мъжки кът.

Цялостната културна политика на НЧ“Мисъл-1931г.“е съобразена с държавната и общинската културна политика.

Без неоценимата помощ на Отдела по култура и читалищната дейност в община „Тунджа“ в лицето на кмета г-н. Георги Георгиев, г-н. Димитров и общинската администрация.

С мисията на всеотдайни грижовни стопани на Общината, с високо чувство на отговорност ни подкрепят, за съхраняване на културната памет на с. Овчи кладенец.

 За което Благодарим от сърце.

Нашето любимо Читалище е духовен мост между поколенията. Но този духовен мост не може да бъде изграден без Вас читалищните членове.

С позволението на събранието да благодаря на-

Читалищното настоятелство на Проверителната комисия, на Читалищния секретар Димка Георгиева, на организаторите на събранието, за тяхната всеотдайност в работата която извършват.

 Благодаря на Всички бивши и настоящи

 Самодейни и читалищни дейци и деятели.

Благодаря на Вас – Читалищни членове , че ни удостоихте

 с присъствието си.

 Благодаря за вниманието.

 ПРЕДСЕДАТЕЛ:……………

 / Георги Комарев /